b'\n_START_ARTICLE_\nPermanent Court of Arbitration\n_START_SECTION_\nKasaysayan\n_START_PARAGRAPH_\nItinatag ang hukuman noong 1899 bilang isa sa mga unang ginawa ng unang Hague Peace Conference, ito ngayon ang pinakamatandang institusyon para sa resolusyon ng mga alitang internasyonal. Nakasaad ang paglikha nito sa Artikulo 20 hanggang 29 ng 1899 Hague Convention for the Pacific Settlement of International Disputes, na naging resulta ng unang Hague Peace Conference. Sa ikalawang Hague Peace Conference, nirebisa ang unang Kumbensiyon ng 1907 Convention for the Pacific Settlement of International Disputes. Pinulong ang Kumperensiya sa pagkukusa ni Czar Nicolas II ng Rusya na "may pakay na makahanap ng pinakamalayuning paraan upang matiyak sa sanlibutan ang kapakinabangan ng isang totoo at pangmatagalang kapayapaan, at higit sa lahat, malimitahan ang pagsulong ng pagdami ng mga umiiral na kagamitang-pandigma." Ang pinakakongkretong nakamit ng Kumperensiya ay ang pagtatatag ng PCA: ang unang pandaigdigang mekanismo para sa paglutas ng mga alitan sa pagitan ng mga estado.'